გიბრან რაკაბუმინგ რაკა

გიბრან რაკაბუმინგ რაკა (დ. 1 ოქტომბერი, 1987) — ინდონეზიელი პოლიტიკოსი და ბიზნესმენი, ინდონეზიის მე-14 ვიცე-პრეზიდენტი. იგი ასევე იყო სურაკარტას მერი. გიბრან რაკაბუმინგ რაკა ინდონეზიის მე-7 პრეზიდენტის ჯოკო ვიდოდოს უფროსი შვილია. 2024 წლის ინდონეზიის საპრეზიდენტო არჩევნებში, მან პრაბოვო სუბიანტოსთან ერთად ვიცე-პრეზიდენტობის კანდიდატად იყო წარდგენილი.

გიბრანმა პირველი ცხრა სასწავლო წელი სურაკარტაში გაატარა, შემდეგ კი სინგაპურში გადავიდა, სადაც ორქიდეის პარკის საშუალო სკოლაში სწავლობდა. მიუხედავად იმისა, რომ სურაკარტის მერი მცირე ხნით იყო გიბრანის გავლენა ქალაქზე მნიშვნელოვანი აღმოჩნდა, რის გამოც 2021 წელს იგი ყველაზე პოპულარული მერი გახდა „ინდონეზიის ინდიკატორის“ თანახმად.

გიბრანის ვიცე-პრეზიდენტობის კანდიდატურის წამოყენებამ 36 წლის ასაკში უამრავი ურთიერთსაწინააღმდეგო ვერსიები გამოიწვია. საკონსტიტუციო სასამართლომ, რომელსაც მისი ბიძა ანვარ უსმანი ხელმძღვანელობდა, მას კანდიდატობის საშუალება მისცა გამონაკლისის დაშვების გზით. გენერალურ საარჩევნო კომისიას ეთიკის დარღვევის ბრალდება წაუყენეს იმის გამო, რომ გიბრანი ასაკობრივი ცენზის შეცვლამდე დაარეგისტრირეს. მიუხედავად ამისა, პრაბოვო და გიბრანი 2024 წლის საპრეზიდენტო არჩევნების გამარჯვებულები გახდნენ, რომლებმაც დაახლოებით 96 მილიონი ხმა (59 %) მოიპოვეს.

ბიოგრაფია
გიბრანი დაიბადა სურაკარტაში, ცენტრალურ იავაში, 1987 წლის 1 ოქტომბერს, როგორც ჯოკო ვიდოდოსა და ირიანას უფროსი შვილი. გიბრანმა პირველი ცხრა სასწავლო წელი სურაკარტაში გაატარა, შემდეგ კი სინგაპურში გადავიდა, სადაც ორქიდეის პარკის საშუალო სკოლაში სწავლობდა. საშუალო სკოლის დამთავრების შემდეგ, გიბრანმა სწავლა გააგრძელა -ში, რომელიც წარმოადგენს მოსამზადებელ კურსებს უცხოელი სტუდენტებისთვის, ვისაც სურს სიდნეის ტექნოლოგიურ უნივერსიტეტში სწავლა, თუმცა გადაწყვიტა სინგაპურში დაბრუნება და კოლეჯის საბაკალავრო განათლების მიღება. 2010 წელს მან მიიღო დიპლომი სინგაპურის მართვის განვითარების ინსტიტუტიდან, ბრედფორდის უნივერსიტეტთან თანამშრომლობის შედეგად მიიღო ბაკალავრის ხარისხი.

საპრეზიდენტო არჩევნები
2022 წლის ბოლოს ჯოკოვის რამდენიმე მხარდამჭერმა ჯგუფმა გიბრანი 2024 წლის ინდონეზიის საპრეზიდენტო არჩევნების ვიცე-პრეზიდენტობის კანდიდატად დაასახელა. იმ დროს, ვიცე-პრეზიდენტობის კანდიდატის მთავარი მოთხოვნა იყო, რომ კანდიდატი უნდა ყოფილიყო 40 წლის ზემოთ, მაშინ როცა გიბრანი არჩევნების დროს 37 წლის იქნებოდა. გიბრანის კანდიდატურის დასაშვებად ინდონეზიის საკონსტიტუციო სასამართლომ, რომელსაც გიბრანის ბიძაშვილი ანვარ უსმანი ხელმძღვანელობდა, 2023 წლის 17 ოქტომბერს მიიღო სადავო გადაწყვეტილება, რომელმაც დაამატა გამონაკლისი კანდიდატის მინიმალური ასაკის მოთხოვნაში. სამი დღის შემდეგ, 2023 წლის 21 ოქტომბერს, გოლკარის პარტიამ, რომელიც პრაბოვო სუბიანტოს კოალიციის ნაწილი იყო, გიბრანი პარტიის ვიცე-პრეზიდენტობის კანდიდატად დაასახელა, მიუხედავად იმისა, რომ იგი ჯერ კიდევ ინდონეზიის ბრძოლის დემოკრატიული პარტიის წევრი იყო.

პრაბოვომ გიბრანი თავის ოფიციალურ თანაშემწედ მომდევნო დღეს გამოაცხადა. გიბრანი გამოცხადებაზე არ იყო, რადგან სურაკარტაში მერის სამუშაოს ასრულებდა. შემდეგ დღეს მან წერილი გაუგზავნა თავის მამას, პრეზიდენტს, ნებართვის მოსაპოვებლად.

გენერალური საარჩევნო კომისიის ხელმძღვანელობა ეთიკის დარღვევაში ამხილეს გიბრანის ვიცე-პრეზიდენტად რეგისტრაციის გამო, რადგან იგი საარჩევნო კომისიამ ასაკობრივი მინიმუმის შეცვლამდე დაარეგისტრირეს.

14 თებერვლის არჩევნების შემდეგ, პრაბოვო და გიბრანი ეგზიტპოლებმა გამარჯვებულად გამოაცხადეს საშუალოდ 57 %-იანი მაჩვენებლით, ანიეს-მუჰაიმინისთან (საშუალოდ 27 %) და განჯარ-მაჰფუდთნ შედარებით (საშუალოდ 16 %). პროცენტული მაჩვენებელი მიუთითებდა იმაზე, რომ პრაბოვო და გიბრანი პირველსავე რაუნდში გაიმარჯვებდნენ.

გიბრანი ვიცე-პრეზიდენტის მოვალეობის შესრულებას 2024 წლის 20 ოქტომბერს შეუდგა. იგი გახდა ინდონეზიის ყველაზე ახალგაზრდა ვიცე-პრეზიდენტი 37 წლისა და 19 დღის ასაკში.

პირადი ცხოვრება
2015 წლის 11 ივნისს გიბრანი დაქორწინდა სელვი ანანდაზე, რომელიც 2009 წლის „მის სოლოს“ სილამაზის კონკურსის გამარჯვებული იყო. მათ ერთმანეთი გაიცნეს, როდესაც გიბრანი აღნიშნული კონკურსის ჟიურის წევრი იყო. წყვილის პირველი შვილი, ვაჟი სახელად ჯან ეტეს სრინარენდრა, 2016 წლის 10 მარტს დაიბადა. 2019 წლის 15 ნოემბერს გიბრანის მეუღლემ სურაკარტის მუჰამადიას საავადმყოფოში ქალიშვილი გააჩინა, გოგოს ლა ლემბა მანაჰი დაარქვეს.

გიბრანი ბარსელონის საფეხბურთო კლუბის გულშემატკივარია და ამბობს, რომ გუნდის გრძელვადიანი მხარდამჭერია. 2020 წლის აგვისტოში, მერის პოსტზე საარჩევნო კამპანიის დროს, მან ონლაინვარჯიშის სესიაში გუნდის მაისური ჩაიცვა. გიბრანის საყვარელი ანიმე სერიალებია „დემონთა მოსპობა: კიმეც ნო იაიბა“ და „ტიტინის თავგადასავლები“, თუმცა მედიაში გამოსვლისას ხშირად იყენებს „ნარუტოს“.